barrakuda
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Piggfinnefisker,Barrakudafamilien
Barrakuda er en fiskeslekt i barrakudafamilien (Sphyraenidae) i ordenen hestmakreller (Carangiformes).
Totalt finnes det rundt 30 arter i slekten, der den største arten blir opptil to meter lang. Barrakuda er å finne i alle tropiske og subtropiske farvann, også i elvemunninger. Artene er kjent som effektive jegere som hovedsakelig lever av mindre fisk. Større individer kan også angripe større bytter; da biter de stykker av offeret sitt med sine knivskarpe tenner.I Norge er europeisk barrakuda, Sphyraena sphyraena, dokumentert én gang i Oslofjorden (ved Horten i 1962). Det er trolig at arten vil opptre sporadisk framover som følge av varmere vann. Les mer i Store norske leksikon piggfinnefisk fisk